CELEX: 42010X0513(03)
Language: et
Date: 2010-05-13 00:00:00
Title: Ühinenud Rahvaste Organisatsiooni Euroopa Majanduskomisjoni (UN/ECE) eeskiri nr 39 – Sõidukite tüübikinnituse ühtsed sätted seoses kiirusmõõdiku ja selle paigaldamisega

13.5.2010   
            
            
               ET
            
            
               Euroopa Liidu Teataja
            
            
               L 120/40
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 uusimast versioonist, mis on kättesaadav Internetis aadressil
   http://www.unece.org/trans/main/wp29/wp29wgs/wp29gen/wp29fdocstts.html
   Ühinenud Rahvaste Organisatsiooni Euroopa Majanduskomisjoni (UN/ECE) eeskiri nr 39 – Sõidukite tüübikinnituse ühtsed sätted seoses kiirusmõõdiku ja selle paigaldamisega
   
      Versioon 1
   
   Sisaldab kogu kehtivat teksti kuni:
   eeskirja algversiooni 5. täiendus – jõustumise kuupäev: 7. detsember 2002
   SISUKORD
   EESKIRI
   
               1.
            
            Reguleerimisala
         
               2.
            
            Mõisted
         
               3.
            
            Tüübikinnituse taotlemine
         
               4.
            
            Tüübikinnitus
         
               5.
            
            Spetsifikatsioonid
         
               6.
            
            Sõidukitüübi muutmine
         
               7.
            
            Toodangu vastavus nõuetele
         
               8.
            
            Karistused toodangu nõuetele mittevastavuse korral
         
               9.
            
            Tüübikinnituskatsete eest vastutavate tehniliste teenistuste ja haldusasutuste nimed ja aadressid
         LISAD
   
               1. lisa –
            
            Teatis, milles käsitletakse sõiduki tüübikinnituse andmist, tüübikinnituse laiendamist, tüübikinnituse andmisest keeldumist, tüübikinnituse tühistamist või tootmise lõpetamist seoses kiirusmõõdiku ja selle paigaldamisega vastavalt eeskirjale nr 39
         
               2. lisa –
            
            Tüübikinnitusmärkide kujundus
         
               3. lisa –
            
            Toodangu nõuetele vastavuse kontrollimiseks tehtav kiirusmõõdiku täpsuse katse
         1.   REGULEERIMISALA
   Käesolevat eeskirja kohaldatakse L-, M- ja N-kategooria (1) sõidukite tüübikinnituste suhtes.
   2.   MÕISTED
   Käesolevas eeskirjas kasutatakse järgmisi mõisteid:
   2.1.   „sõiduki tüübikinnitus”– sõiduki tüübikinnitus seoses kiirusmõõdiku ja selle paigaldamisega;
   2.2.   „sõiduki tüüp kiirusmõõdiku suhtes”– sõidukid, mis ei erine üksteisest oluliselt, eelkõige järgmistes aspektides:
   
               2.2.3.1.
            
            
               kiirusmõõdiku mõõtemehhanismi tolerants;
            
         
               2.2.3.2.
            
            
               kiirusmõõdiku tehniline konstant;
            
         
               2.2.3.3.
            
            
               kiirusmõõdiku näidupiirkond;
            
         2.3.   „tavarehvid”– rehvitüüp (-tüübid), mis on tootja poolt vastavale sõidukitüübile ette nähtud; talverehvid ei kuulu tavarehvide alla;
   2.4.   „kasutusrõhk”– sõiduki tootja määratud külm rehvirõhk, mida on suurendatud 0,2 baari võrra;
   2.5.   „kiirusmõõdik”– kiiruse mõõtmise seadme osa, mis näitab sõiduki juhile sõiduki kiirust igal konkreetsel hetkel (2);
   2.5.1.   „kiirusmõõdiku mõõtemehhanismi tolerants”– kiirusmõõdiku täpsus, väljendatuna kiirusnäidu alumise ja ülemise piirväärtusena erinevatel kiirustel;
   2.5.2.   „kiirusmõõdiku tehniline konstant”– suhe pöörete või impulsside sageduse (arv minutis) ja konkreetse näidatava kiiruse vahel;
   2.6.   „tühimassiga sõiduk”– töökorras sõiduki mass koos 75 kg kaaluva juhiga, kuid ilma kaassõitja, võimalike lisaseadmete ja koormata, kusjuures kütusepaak on täidetud kütusega, sõiduk on varustatud jahutusvedeliku ja määrdeõliga ning tööriistakomplekti ja varurattaga (kui need kuuluvad tootja poolt kindlaks määratud standardvarustusse).
   3.   TÜÜBIKINNITUSE TAOTLEMINE
   
               3.1.
            
            
               Sõiduki tüübikinnituse taotluse seoses sõiduki kiirusmõõdiku ja selle paigaldamisega esitab sõiduki tootja või tema nõuetekohaselt volitatud esindaja.
            
         
               3.2.
            
            
               Sellele lisatakse järgmised dokumendid kolmes eksemplaris ja järgmised andmed:
               
                           3.2.1.
                        
                        
                           sõidukitüübi kirjeldus vastavalt eespool punktides 2.2, 2.3., 2.4. ja 2.5 nimetatud andmetele; määratleda tuleb sõiduki tüüp.
                        
                     
         
               3.3.
            
            
               Tüübikinnituskatsete eest vastutavale tehnilisele teenistusele esitatakse kinnitatava sõidukitüübi tühimassiga representatiivsõiduk.
            
         
               3.4.
            
            
               Pädev asutus teeb enne tüübikinnituse andmist kindlaks, kas on sisse seatud rahuldav kord, mis tagab toodangu nõuetele vastavuse tõhusa kontrolli.
            
         4.   TÜÜBIKINNITUS
   
               4.1.
            
            
               Kui käesoleva eeskirja kohaselt tüübikinnituseks esitatud sõiduk vastab seoses kiirusmõõdiku ja selle paigaldamisega käesoleva eeskirja nõuetele, antakse sellele sõidukitüübile kinnitus.
            
         
               4.2.
            
            
               Igale kinnituse saanud tüübile antakse tüübikinnitusnumber. Tüübikinnitusnumbri kaks esimest numbrit näitavad tüübikinnituse andmise ajaks käesolevasse eeskirja viimati tehtud muudatuste seeriat. Käesoleva eeskirja punkti 6 sätete kohaselt ei või sama kokkuleppeosaline anda sama numbrit teisele sõidukitüübile.
            
         
               4.3.
            
            
               Teade käesoleva eeskirja kohase kinnituse andmise või sellest keeldumise kohta esitatakse käesolevat eeskirja kohaldavatele kokkuleppeosalistele, kasutades selleks käesoleva eeskirja 1. lisas esitatud näidisele vastavat vormi ja taotleja poolt tüübikinnituseks esitatud paigaldusjooniseid formaadis, mis ei ole suurem kui A4 (210 × 297 mm) või mis on kokku voldituna selles formaadis ja vastavas mõõtkavas.
            
         
               4.4.
            
            
               Igale käesoleva eeskirja kohaselt kinnitatud sõidukitüübile vastavale sõidukile tuleb paigutada tüübikinnituse vormil kindlaksmääratud hästi märgatavasse ja kergesti juurdepääsetavasse kohta rahvusvaheline tüübikinnitusmärk, mis koosneb:
               
                           4.4.1.
                        
                        
                           ringjoonega ümbritsetud E-tähest, millele järgneb tüübikinnituse andnud riigi tunnusnumber (3);
                        
                     
                           4.4.2.
                        
                        
                           käesoleva eeskirja numbrist, millele järgnevad R-täht, kriips ja tüübikinnitusnumber, mis paiknevad punktis 4.4.1 kirjeldatud ringist paremal.
                        
                     
         
               4.5.
            
            
               Kui sõiduk vastab käesoleva eeskirja kohaselt tüübikinnituse andnud riigis sõidukitüübile, mis on saanud kinnituse vastavalt ühele või mitmele kokkuleppele lisatud muule eeskirjale, ei pea punktis 4.4.1 ettenähtud sümbolit kordama; sellisel juhul paigutatakse punktis 4.4.1 kirjeldatud sümbolist paremale üksteise alla tulpa kõigi eeskirjade numbrid ja sümbolid, mille alusel sõidukitüüp on käesoleva eeskirja kohaselt tüübikinnituse andnud liikmesriigis kinnitatud.
            
         
               4.6.
            
            
               Tüübikinnitusmärk peab olema selgesti loetav ja kustumatu.
            
         
               4.7.
            
            
               Tüübikinnitusmärk tuleb paigutada tootja paigaldatud sõiduki andmesildi lähedusse või selle peale.
            
         
               4.8.
            
            
               Tüübikinnitusmärgi kujunduse näidised on esitatud käesoleva eeskirja 2. lisas.
            
         5.   SPETSIFIKATSIOONID
   
               5.1.
            
            
               Kiirusmõõdiku näidik peab asuma juhi otseses vaateväljas ja olema nii päeval kui ka öösel selgelt loetav. Näidupiirkond peab olema piisavalt suur, et hõlmata tootja poolt konkreetsele sõidukitüübile määratud maksimumkiirust.
            
         
               5.1.1.
            
            
               M-, N-, ning L3-, L4- ja L5-kategooria sõidukite jaoks ette nähtud kiirusmõõdikute skaalajaotused peavad olema 1, 2, 5 või 10 km/h. Kiiruse numbrilised väärtused tuleb näidikule märkida järgmiselt: kui suurim näidikule märgitud kiirus ei ületa 200 km/h, peavad kiiruse väärtused olema märgitud intervalliga mitte üle 20 km/h. Kui suurim näidikule märgitud kiirus ületab 200 km/h, peavad kiiruse väärtused olema märgitud intervalliga mitte üle 30 km/h. Kiiruse väärtuste intervallid ei pea olema ühesuurused.
            
         
               5.1.2.
            
            
               Kui sõidukid on valmistatud müügiks riigis, kus kasutatakse Inglise süsteemi mõõtühikuid, peab kiirusmõõdikule olema märgitud ka kiirus miilides tunnis skaalajaotustega 1, 2, 5 või 10 miili/h. Kiiruse väärtused märgitakse näidikule intervallidega kuni 20 miili/h ning need algavad 10 või 20 miilist tunnis. Kiiruse väärtuste intervallid ei pea olema ühesuurused.
            
         
               5.1.3.
            
            
               L1- (mopeedid) ja L2-kategooria sõidukite kiirusmõõdikute puhul ei tohi näidiku näit ületada 80 km/h. Skaalajaotused peavad olema 1, 2, 5 või 10 km/h ning kiiruse väärtused peavad olema märgitud intervalliga mitte üle 10 km/h. Kiiruse väärtuste intervallid ei pea olema ühesuurused.
            
         
               5.1.4.
            
            
               Kui M-, N- ning L3-, L4- ja L5-kategooria sõidukid on valmistatud müügiks riigis, kus kasutatakse Inglise süsteemi mõõtühikuid, peab kiirusmõõdikule olema märgitud kiirus ka miilides tunnis; skaalajaotused peavad olema 1, 2, 5 või 10 miili/h. Kiiruse väärtused märgitakse näidikule intervallidega kuni 20 miili/h ning need algavad 10 või 20 miilist tunnis. Kiiruse väärtuste intervallid ei pea olema ühesuurused.
            
         
               5.2.
            
            
               Kiirusmõõdiku täpsust katsetatakse vastavalt järgmisele menetlusele.
               
                           5.2.1.
                        
                        
                           Kasutada tuleb sõiduki tavarehve, nagu on määratletud käesoleva eeskirja punktis 2.3. Katse tuleb sooritada kõigi kiirusmõõdikutüüpidega, mida tootjal on kavas paigaldada.
                        
                     
                           5.2.2.
                        
                        
                           Katse sooritatakse tühimassiga sõidukiga. Mõõtmise huvides võib lisada täiendavat raskust. Sõiduki mass ja selle jaotus telgede vahel tuleb märkida tüübikinnituse teatisele (vt 1. lisa, punkt 6).
                        
                     
                           5.2.3.
                        
                        
                           Kiirusmõõdiku standardtemperatuur peab olema 23 ± 5 °C.
                        
                     
                           5.2.4.
                        
                        
                           Iga katse ajal peab rehvides olema kasutusrõhule vastav rõhk, nagu on määratletud punktis 2.4.
                        
                     
                           5.2.5.
                        
                        
                           Sõidukit katsetatakse järgmistel kiirustel.
                           
                                       Sõiduki tootja poolt ette nähtud maksimaalne valmistajakiirus (Vmax; km/h):
                                    
                                    
                                       Katsekiirus (V1)
                                       (km/h)
                                    
                                 
                                       Vmax ≤ 45
                                    
                                    
                                       80 % Vmax’ist
                                    
                                 
                                       45 < Vmax ≤ 100
                                    
                                    
                                       40 km/h ja 80 % Vmax’ist
                                       (kui tulenev kiirus on ≥ 55 km/h)
                                    
                                 
                                       100 < Vmax ≤ 150
                                    
                                    
                                       40 km/h, 80 km/h ja 80 % Vmax’ist
                                       (kui tulenev kiirus on ≥ 100 km/h)
                                    
                                 
                                       150 < Vmax
                                       
                                    
                                    
                                       40 km/h, 80 km/h ja 120 km/h
                                    
                                 
                     
                           5.2.6.
                        
                        
                           Sõiduki tegeliku kiiruse mõõtmiseks kasutatavad mõõteriistad peavad olema täpsusega ± 0,5 %.
                           
                                       5.2.6.1.
                                    
                                    
                                       Katserada, kui seda kasutatakse, peab olema tasane ja kuiv ning piisava haardumisega.
                                    
                                 
                                       5.2.6.2.
                                    
                                    
                                       Kui katsel kasutatakse rulldünamomeetrit, peab selle läbimõõt olema vähemalt 0,4 m.
                                    
                                 
                     
         
               5.3.
            
            
               Näidatav kiirus ei tohi olla väiksem kui sõiduki tegelik kiirus. Eespool punktis 5.2.5 määratletud katsekiirustel peab näidatava kiiruse (V1) ja tegeliku kiiruse (V2) suhe olema järgmine:
               0 ≤ (V1 – V2) ≤ 0,1 V2 + 4 km/h
            
         6.   SÕIDUKITÜÜBI MUUTMINE
   
               6.1.
            
            
               Igast sõidukitüübi muutmisest tuleb teatada sõiduki tüübikinnituse väljastanud haldusasutusele. Haldusasutus võib seejärel:
               
                           6.1.1.
                        
                        
                           võtta seisukoha, et kõnealustel muudatustel ei ole negatiivset mõju ja et sõiduk vastab igal juhul nõuetele, või
                        
                     
                           6.1.2.
                        
                        
                           nõuda katsete läbiviimise eest vastutavalt tehniliselt teenistuselt uut katsearuannet.
                        
                     
         
               6.2.
            
            
               Teade tüübikinnituse andmise või selle andmisest keeldumise kohta, millele on lisatud muudatuste üksikasjad, edastatakse käesolevat eeskirja kohaldavatele kokkuleppeosalistele punktis 4.3 ettenähtud korras.
            
         7.   TOODANGU VASTAVUS NÕUETELE
   
               7.1.
            
            
               Toodangu nõuetele vastavuse kontrollimenetlused peavad olema kooskõlas kokkuleppe 2. liitega (E/ECE/324-E/ECE/TRANS/505/Rev.2), vastates järgmistele nõuetele.
            
         
               7.2.
            
            
               Iga käesoleva eeskirja kohaselt tüübikinnituse saanud sõiduk peab olema valmistatud nii, et see vastab kinnitatud tüübile, täites käesoleva eeskirja asjakohas(t)es osa(de)s sätestatud nõuded.
            
         
               7.3.
            
            
               Iga sõidukitüübi puhul tehakse seoses kiirusmõõdiku ja selle paigaldamisega piisav arv katseid; iga sõidukitüübi puhul tehakse vähemalt käesoleva eeskirja 3. lisas ettenähtud katse.
            
         
               7.4.
            
            
               Tüübikinnituse andnud asutus võib igal ajal kontrollida tootmisrajatistes rakendatavaid vastavuskontrolli meetodeid. Neid kontrolle tehakse tavaliselt kord kahe aasta jooksul.
            
         
               7.5.
            
            
               Kui punkti 7.4 kohaste kontrollide tulemused ei osutunud rahuldavaks, peab pädev asutus tagama, et toodangu nõuetele vastavuse võimalikult kiireks taastamiseks astutakse kõik vajalikud sammud.
            
         8.   KARISTUSED TOODANGU NÕUETELE MITTEVASTAVUSE KORRAL
   
               8.1.
            
            
               Sõidukile käesoleva eeskirja kohaselt antud tüübikinnituse võib tühistada, kui punktis 7.1 kehtestatud nõuded ei ole täidetud või kui valitud sõiduk ei läbinud punktis 7 ette nähtud katseid.
            
         
               8.2.
            
            
               Kui käesolevat eeskirja kohaldav kokkuleppeosaline tühistab tema poolt eelnevalt antud tüübikinnituse, teatab ta sellest kohe teistele käesolevat eeskirja kohaldavatele lepinguosalistele, kasutades selleks käesoleva eeskirja 1. lisas esitatud näidise kohast teatisevormi.
            
         9.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID
   Käesolevat eeskirja kohaldavad kokkuleppeosalised teatavad ÜRO sekretariaadile tüübikatsetuste eest vastutavate tehniliste teenistuste ja nende haldusasutuste nimed ja aadressid, kes annavad tüübikinnituse ja kellele saadetakse teistes riikides välja antud tõendid tüübikinnituse andmise, laiendamise, selle andmisest keeldumise või tühistamise kohta.
   
      (1)  Nagu on määratletud sõidukite ehitust käsitleva konsolideeritud resolutsiooni (R.E.3) 7. lisas (TRANS/WP.29/78/Rev.1/Amend.2).
   
      (2)  See ei hõlma sõidumeeriku kiirust näitavat osa, kui see vastab tüübikinnituse spetsifikatsioonile, mis ei luba tegeliku ja mõõdetava kiiruse absoluuterinevust, mis oleks suurem kui väärtused, mis tulenevad punkti 5.3 nõuetest.
   
      (3)  1 – Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Jugoslaavia, 11 – Ühendkuningriik, 12 – Austria, 13 – Luksemburg, 14 – Šveits, 15 – (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Venemaa Föderatsioon, 23 – Kreeka, 24 – Iirimaa, 25 – Horvaatia, 26 – Sloveenia, 27 – Slovakkia, 28 – Valgevene, 29 – Eesti, 30 – (vaba), 31 – Bosnia ja Hertsegoviina, 32 – Läti, 33 – (vaba), 34 – Bulgaaria, 35 – (vaba), 36 – Leedu, 37 – Türgi, 38 – (vaba), 39 – Aserbaidžaan, 40 – endine Jugoslaavia Makedoonia Vabariik, 41 – (vaba), 42 – Euroopa Ühendus (kinnitusi annavad selle liikmesriigid, kasutades oma vastavat ECE sümbolit), 43 – Jaapan, 44 – (vaba), 45 – Austraalia, 46 – Ukraina, 47 – Lõuna-Aafrika ja 48 – Uus-Meremaa. Järgmised numbrid antakse teistele riikidele sellises kronoloogilises järjekorras, milles nad ratifitseerivad kokkuleppe, milles käsitletakse ratassõidukitele ning neile paigaldatavatele ja/või nendel kasutatavatele seadmetele ja osadele ühtsete tehniliste nõuete kehtestamist ning nende nõuete alusel antud tüübikinnituste vastastikuse tunnustamise tingimusi, või ühinevad selle kokkuleppega, kusjuures Ühinenud Rahvaste Organisatsiooni peasekretär teatab kokkuleppeosalistele nendele riikidele antud numbrid.
   
      1. LISA
      
         TEATIS
      
      (suurim formaat: A4 (210 x 297 mm))
      
         
      
         
   
   
      2. LISA
      
         TÜÜBIKINNITUSMÄRKIDE KUJUNDUS
      
      NÄIDIS A
      (vt käesoleva eeskirja punkti 4.4)
      
         
      NÄIDIS B
      (vt käesoleva eeskirja punkti 4.5)
      
         
      
         (1)  Teine number on esitatud vaid näitena.
   
   
      3. LISA
      
         TOODANGU NÕUETELE VASTAVUSE KONTROLLIMISEKS TEHTAV KIIRUSMÕÕDIKU TÄPSUSE KATSE
      
      1.   KATSETINGIMUSED
      Katsetingimused peavad vastama käesoleva eeskirja punktides 5.2.1–5.2.6 sätestatule.
      2.   NÕUDED
      Toodangut peetakse käesolevale eeskirjale vastavaks, kui kiirusmõõdikul näidatava kiiruse (V1) ja tegeliku kiiruse (V2) suhe on järgmine:
      
                   
               
               
                  M- ja N-kategooria sõidukite puhul:
                  0 ≤ (V1 – V2) ≤ 0,1 V2 + 6 km/h;
               
            
                   
               
               
                  L3, L4 ja L5 kategooria sõidukite puhul:
                  0 ≤ (V1 – V2) ≤ 0,1 V2 + 8 km/h;
               
            
                   
               
               
                  L1 ja L2 kategooria sõidukite puhul:
                  0 ≤ (V1 – V2) ≤ 0,1 V2 + 4 km/h.